बच्चों ने घरों में सुदंर-सुदंर झाकिंया बनाकर परिजनो का मन मोहा। श्रद्धालुओं ने श्रीकृष्ण जन्म के बाद मंगल गीत गाकर प्रसाद वितरित किया। वहीं घरों और मंदिरों में महिलाओं ने ढोलक की थाप पर बधाई गीत गाकर कान्हा के जयकारे लगाए। सिद्धपीठ बाबा गौरी शंकर मंदिर रोड स्थित राधा कृष्ण मंदिर को खूब सजाया गया, रंगीन लाइटों से चमक रहे इस मंदिर में शाम से ही भजन संध्या का आयोजन किया गया जिसमें सभी भक्त भक्ति रस से सराबोर होते दिखे। इत्रनगरी के अजयपाल मोहल्ला स्थित ठाकुरद्वारा में श्रीकृष्ण जन्मोत्सव को लेकर रौनक देखते ही बनी। यहां कांग्रेस कमेटी के जोनल प्रवक्ता एवं महासचिव उत्तर प्रदेष सोशल मीडिया के सदस्य विवेक नरायन मिश्र की ओर से राधा कृष्ण का भव्य श्रंगार कर पूरे ठाकुरद्वारा को रंगबिरंगी झालरों के साथ सजाया गया। मंदिर में श्रृद्धालुजनों ने ढोलक केी थाप पर भजन कीर्तन कर वातावरण को भक्तिमय कर दिया। रात 12 बजे भगवान श्रीकृष्ण का पूजन अर्चन कर लोगों में प्रसाद वितरण किया गया।